[{"text_idx": "#000000", "text": "Ardaloedd yn 'gwegian dan bwysau ymwelwyr'"}, {"text_idx": "#000001", "text": "Disgrifiad o\u2019r llun, Mae Pier Biwmares wedi gweld nifer o ymwelwyr yn ddiweddar"}, {"text_idx": "#000002", "text": "Wrth i'r gwyliau haf ddirwyn i ben, mae 'na rybudd bod angen ailedrych ar y model twristiaeth yn llwyr yng Nghymru ar o\u0302l un o'r cyfnodau prysuraf erioed i sawl ardal."}, {"text_idx": "#000004", "text": "Un o'r ardaloedd sydd wedi denu'r torfeydd mwyaf ydy Ynys Mo\u0302n."}, {"text_idx": "#000005", "text": "Mae'r gogledd yn hawlio lle ar frig rhestr o'r cyrchfannau mwyaf poblogaidd ar gyfer gwyliau eleni."}, {"text_idx": "#000006", "text": "Yr Wyddfa: Galw ar gerddwyr i 'barchu'r mynydd'Gwyliau: Gogledd Cymru'n fwy poblogaidd na ChernywIsadeiledd gwael am 'niweidio' twristiaeth a'r amgylchedd"}, {"text_idx": "#000008", "text": "Ond tybed sut fydd hi pan fydd gwyliau tramor yn o\u0302l ar yr agenda o ddifri?"}, {"text_idx": "#000011", "text": "Disgrifiad o\u2019r llun, Dywedodd Nia Rhys Jones ei bod yn disgwyl i niferoedd uchel o ymwelwyr barhau"}, {"text_idx": "#000012", "text": "\"Wrth gwrs mi rydan ni wedi denu ymwelwyr fydd a\u0302'u dewis cynta'r flwyddyn nesa' i fynd dramor."}, {"text_idx": "#000013", "text": "\"Ond dwi'n credu bydd gwyliau tramor yn ofnadwy o gostus y flwyddyn nesa'."}, {"text_idx": "#000014", "text": "\"Dwi'n siw\u0302r bod ni wedi meithrin pobl newydd fydd yn driw gobeithio i'r ardaloedd maen nhw wedi ymweld a\u0302 nhw am y tro cynta' eleni,\" ychwanegodd."}, {"text_idx": "#000015", "text": "Er yn amlwg yn croesawu'r hwb i fusnesau'r ardal, mae Nia Rhys Jones hefyd yn sylweddoli bod cael cydbwysedd rhwng y budd economaidd a diogelu cymunedau yn heriol."}, {"text_idx": "#000016", "text": "\"Mae'n ddilema sydd wedi bod hefo ni fel cymdeithas drwy'r pandemig, sef cadw'r cymunedau yn saff fwy na dim,\" dywedodd."}, {"text_idx": "#000018", "text": "\"Hefyd bod ni'n edrych ar lle mae'r isadeiledd - er enghraifft, traethau dipyn bach distawach, lle mae 'na feysydd parcio distawach, a thrio annog a marchnata rheiny mewn ffyrdd dipyn yn wahanol,\" meddai."}, {"text_idx": "#000019", "text": "Disgrifiad o\u2019r llun, Mae lleoliadau fel Yr Wyddfa yn dod yn gynyddol boblogaidd, gyda phobl yn ciwio ar y copa"}, {"text_idx": "#000020", "text": "Wrth i boblogaeth gogledd Cymru chwyddo dros yr haf, mae'r straen wedi bod yn amlwg ar yr awdurdodau."}, {"text_idx": "#000022", "text": "\"'Da ni 'di gweld problemau gwrthgymdeithasol ac mae'r problemau parcio 'da ni 'di gweld mewn llefydd fel Ogwen a Llanberis, lle mae 'na lot o bobl yn dod i'r un lle er mwyn mwynhau eu hunain,\" dywedodd."}, {"text_idx": "#000023", "text": "Er mwyn atal golygfeydd tebyg i'r rhai welson ni yn rhannau o Eryri'r llynedd, mae'r Awdurdod Parc Cenedlaethol wedi cyflwyno rhai newidiadau parcio."}, {"text_idx": "#000024", "text": "Disgrifiad o\u2019r llun, Mae parcio anghyfreithlon wedi dod yn fwy o broblem yn ardaloedd fel Pen-y-Pass"}, {"text_idx": "#000025", "text": "Ym Mhen-y-Pass, lle mae rhai o lwybrau mwya' poblogaidd Yr Wyddfa yn cychwyn, mae 'na system archebu parcio o flaen llaw erbyn hyn."}, {"text_idx": "#000027", "text": "'Gwegian o dan bwysau ymwelwyr'"}, {"text_idx": "#000028", "text": "Ond mae pryder am gyfnod anoddach ar y gorwel - a bod angen ailedrych ar y model twristiaeth yng Nghymru drwyddi draw."}, {"text_idx": "#000030", "text": "\"Ond mae'r ardaloedd yn gwegian o dan bwysau ymwelwyr - ac ardaloedd sydd ddim o reidrwydd wedi cael y pwysau 'na o'r blaen.\""}, {"text_idx": "#000031", "text": "Disgrifiad o\u2019r llun, Mae Helen Pye yn credu bod rhaid ystyried effaith hirdymor cynnydd mewn twristiaeth"}, {"text_idx": "#000032", "text": "Mae Helen Pye yn meddwl bod rhaid paratoi ar gyfer sialensiau'r dyfodol."}, {"text_idx": "#000034", "text": "\"Dwi'n meddwl bod ni angen cymryd cam yn o\u0302l a gofyn 'be ydan ni angen allan o dwristiaeth?'"}, {"text_idx": "#000035", "text": "\"Mae'n fwy pwysig i bobl bod nhw'n gallu byw yn eu hardal, bod nhw'n gallu mwynhau'r ardal a bod 'na barch tuag at yr ardal mwy na dim byd,\" meddai."}, {"text_idx": "#000036", "text": "Disgrifiad o\u2019r llun, Yn o\u0302l Osian Roberts, mae ardaloedd arfordirol ar eu prysuraf ers blynyddoedd"}, {"text_idx": "#000037", "text": "O'r mynydd i'r mo\u0302r - sydd hefyd wedi denu niferoedd uchel o ymwelwyr a phobl leol, gan gadw rhai fel Osian Roberts, sy'n gwirfoddoli efo'r criw bad achub ym Moelfre ar Ynys Mo\u0302n, yn hynod brysur."}, {"text_idx": "#000039", "text": "\"Yn bendant 'da ni'n gweld mwy o badlfyrddwyr, caiacs, cychod hamdden.\""}, {"text_idx": "#000040", "text": "\"Dydy o ddim jyst yn waith ar y dw\u0302r chwaith - hefo cerddwyr, pobl yn syrthio oddi ar ddibyn neu rywbeth."}, {"text_idx": "#000042", "text": "Dywedodd llefarydd ar ran Cyngor Mo\u0302n: \"Rydym yn gofyn i bob ymwelydd ail-ddarganfod Ynys Mo\u0302n yn ddiogel dros w\u0302yl y banc ac yn y dyfodol,"}, {"text_idx": "#000051", "text": "Diffygion ysbytai wedi 'hybu' lledaeniad Covid"}, {"text_idx": "#000060", "text": "Cofio Tre\u0302n Bach y Mwmbwls"}]